
[bookmark: _Toc217555493]Aallaqqaasiut
Ilaatillugit, Kalaallit Nunaanniit avammut annissassatut aalajangikkanut inuussutissanik nioqqutissanut attuumasartunut materiale-nut maleruagassiuineq aamma nakkutilliineq, Kalaallit Nunaanni uumasunut nakorsaqarnermi- aamma inuussutissanik nioqqutissanik suliassaqarfimmi, suliassat arlallit Fødevarestyrelsen-imit isumagineqartarput. Tamatumunnga atatillugu Kalaallit Nunaanni Namminersorlutik Oqartussat sinnerlugit, Aqutsisoqarfik oqartussaasutut inissisimavoq.
Kalaallit Nunaanniit avammut annissassatut aalajangikkanut inuussutissanik nioqqutissanut attuumasartut materiale-t pillugit Kalaallit Nunaannut nalunaarut, ilitsersuummik matuminnga ilalerneqassaaq, maleruagassanullu paasiuminarsaataassalluni. Kalaallit Nunaanniit avammut annissassatut aalajangikkanut inuussutissanik nioqqutissanut attuumasartunut atortunut aamma poortuutissianut piumasaqaatit maleruagassanik aalajangersarneqarput. Den Europæiske Union (EU)-mi maleruagassat atuuttunut maleruagassat assingupput, taamaattoq inuussutissanik nioqqutissanik kalaallit tunisassiornerannut tulluarsagaallutik. 
Taamaalilluni malueruagassanik aalajangersaanikkut tunngavilerneqarpoq
1) Kalaallit Nunaanni Inuussutissanik nioqqutissanut attuumasartunik materiale-nik tunisassiortoqartassanngilaq, 
2) nunani EU-p avataaniittuni tunisassiarineqartunik, inuussutissanik nioqqutissanut attuumasartunik materiale-nik toqqaannartumik Kalaallit Nunaannut eqqussisoqartassanngilaq, kisianni tamakku EU-mi pisiortortarfitsigut eqqunneqartassallutik, aamma

3) inuussutissanik nioqqutissanut suli attuussimanngitsunik, inuussutissanik nioqqutissanut attuumasartunik materiale-nik Kalaallit Nunaanni pilerisaarisoqartarpoq. 
Piumasaqaatinik tamakkuninnga allannguinermi, maleruagassat tulluarsarneqartassapput. 
[bookmark: _Toc217555494]Maleruagassat atuuffii
	§ 1. Materiale-nut aamma pequtinut (tulliuttuni ‘inuussutissanik nioqqutissanut attuumasartunik materiale-nik’ taagorneqartunut) tulliuttuni naammassisatut pissuseqarlutik
1) siunertarisaaffitsik naapertorlugu inuussutissanik nioqqutissanut attuumanissamut aalajangigaasunut, 
2) siunertarisaaffitsik naapertorlugu inuussutissanik nioqqutissanut attuumareersunut, imaluunniit 
3) imaluunniit atuinermik pissutsini nalinginnaasuni imaluunniit naatsorsoruminaatsuni inuussutissanik nioqqutissanut sananeqaatimik ilaannik tuniluutsitsisinnaanerat naleqquttumik naatsorsuutigineqarsinnaasunut,
nalunaarut atuuppoq. 

Imm. 2. Nalunaarut tulliuttunut 
1) pisoqqatut tunniunneqartartunut, inuussutissanik nioqqutissanut attuumasartunut materiale-nut, 
2) qalliutitut- aamma matusissutitut materiale-nut, soorlu assersuutigalugu inuussutissanik nioqqutissat ilaattut neqinut uutanut qalliutitut materiale-nut, tassungalu ilaatillugit nerineqarsinnaasunut,
3) pisortat imaluunniit namminersortut imermik pilersuiveqarfiini attaavartussatut ikkussuutanut 
atuutinngilaq. 



Inuussutissanik nioqqutissanik tunisassiornerup, suliarinneqqaarnerup, toqqorsimatitsinerup aammalu assartuinerup nalaani, Inuussutissanik nioqqutissat, materiale-nut aamma pequttanut assigiinngitsunut amerlasuunut attuuttarput. Tamakku materiale-t aamma pequttat inuussutissamik nioqqutissamik mingutsitsisumik aammalu peqqissutsimut ajoqutaalersissinnaasumik imaluunniit pitsaassusianik annikillisitsisinnaasumik inuussutissamik nioqqutissamut attuunnermi stof-finik tunniussisinnaapput/tuniluussisinnaapput. Taamaattumik materiale-t aamma pequttat 1) siunertarisaaffitsik naapertorlugu inuussutissanik nioqqutissanut attuumanissamut aalajangigaasut, 2) siunertarisaaffitsik naapertorlugu inuussutissanik nioqqutissanut attuumareersut, imaluunniit 3) atuinermik pissutsini nalinginnaasuni imaluunniit naatsorsoruminaatsuni inuussutissanik nioqqutissanut sananeqaatimik ilaannik tuniluutsitsisinnaanerat naleqquttumik naatsorsuutigineqarsinnaasut, inuussutissanik nioqqutissanut attuumasartutut materiale-tut taaneqartarput, nalunaarummilu matumani inuussutissamik nioqqutissaq inunnut peqqissutsimut aarlerinaataannginnissaa imaluunniit inuussutissamik nioqqutissap pitsaassusiata annikillisinneqannginnissaa assersuutigalugu tipiliorfiginninnginnissaa, mamassusiliinnginnissaa imaluunniit qalipaasiinnginnissaa qulakkeerniarlugu piumasaqaatinik malinnitsinneqassallutik.  

Inuussutissanik nioqqutissanut attuumasartut materiale-t tassaapput assersuutigalugu inuussutissanik nioqqutissanut attuumatillugit atorneqartartut, tunisassiornermi atortut aamma poortuutissat. Tunisassiornermi atortut pisataannut, nalinginnaasumik atuinermi imaluunniit inuussutissanik nioqqutissanut attuumasinnaasutut aalajangigaasunut maleruagassat atuupput. Tassaapput assersuutigalugu, suliareqqitassanut assartuutit (transportbånd-it), tunisassiornermi tank-it, saviit aamma nissigit. Inuussutissanik nioqqutissanik tunisassiornermi toqqorsimatitsinermi aamma assartuinermi atorneqartartut poortuutissat, assersuutigalugu tunisassiassanut aalisakkanut karsit aamma poortuutit, aammattaaq maleruagassanut ilaatinneqarput. Inuussutissanik nioqqutissanut tamanut, tassa nioqqutissiassanut, suliareqqitassanut aamma inuussutissanik nioqqutissanut naammasseriikkanut maleruagassat atuupput. 

Inuussutissanik nioqqutissanut attuumasartunut materiale-nut, itsarnisatut tuniniarnissaannut pilerisaarutigineqartunut, imaluunniit qalliutinut imaluunniit matussutitut materiale-nut assersuutigalugu neqinut uutanut qalliutinut imaluunniit immussuarnut qalliutinut nalunaarut atuutinngilaq, qalliutitut- aamma matussutitut materiale-t nerineqarsinnaasut, inuussutissanik nioqqutissanut maleruagassat ataanni maleruagassiorneqartarput, inuussutissanik nioqqutissat ilaattut isigineqarmata, tamatumunngalu ilaatillugu nerineqarsinnaammat. 
[bookmark: _Toc217555495]Isumasiuutit
	§ 2. Nalunaarummi matumani isumasiuutit tulliuttut atorneqarput:
1) Sanaartornermi ileqqoq pitsaasoq: inuit peqqissusaannut ulorianartorsiortitsinngitsumik imaluunniit inuussutissanik nioqqutissat katitigaanerinik allannguinermik nassaqartumik imaluunniit malugisaatitsinnik soorlu mamassutsitigut piginnaasaannik annikillisitsinngitsumik, maleruagassanut tamakkununnga atuuttunut atuuffissatullu siunertarineqartunut attuumassuteqartunut pitsaassutsinut naligitinneqartunut naapertuunnerat qulakkeerniarlugu, inuussutissanik nioqqutissanut attuumasartut materiale-t ingerlaavartumik sanaartorneqartarnissaannik aamma misissorneqartarnissaannik qulakkeerisut, pitsaassutsimik qulakkeerinerup ilai. 
2) Tuniniarnissaanut pilerisaarusiorneq: Tuniniarnisaat siunertaralugu, materiale-nik aamma pequttanik tigumminninneq ilaatillugit akissarsissutigalugu imaluunniit akissarsissutiginagu pisartoq tuniniarnerannut imaluunniit allatut tunniunnissaannut neqerooruteqarneq kiisalu immini pisisitsineq, nassiussuussineq aammalu allatut tunniussinerit allat. 
3) Suliffeqarfik: Iluanaaruteqarnissaq imaluunniit iluanaaruteqannginneq siunertaralugu inuussutissanik nioqqutissamut attuumasartumik materiale-mik sanaartornerup, atulersitsinerup imaluunniit nassiussuinerup ilaanik sumulluunniit tunngasumik ingerlatamik sumilluunniit suliaqartartoq, pisortanit imaluunniit namminersortunik ingerlataq.
4) Suliffeqarfimmi pisortaq: Taanna imaluunniit taakkua imaluunniit inatsisitigut akisussaasuusut inuit, pineqartup pisortaaffigisami ataani suliffeqarfimmi, nalunaarummi aalajangersakkat malinneqarnissaannik,  akisussaasuussut. 
5) Aggerfissiorneqarsinnaassuseq: Sanaartuinerni-, atuutilersitsinerni- aamma nassiussuussinerni tamani inuussutissanik nioqqutissanut attuumasartunik materiale-nik aggerfissiornissamut aamma malinnaaviginninnissamut periarfissaq. 




[bookmark: _Toc217555496]Piumasaqaatit nalinginnaasut
	[bookmark: _Hlk120711024]§ 3. Inuussutissanik nioqqutissanut attuumasartut materiale-t taamaallaat pilerisaarutigineqarsinnaapput, sanaartornermik ileqqut pitsaasut naapertorlugit sanaartugaasimappata, taamaalillutik atuinermi pissutsit nalinginnaasut imaluunniit naatsorsoruminaatsut iluanni inuussutissanik nioqqutissanut sananeqaatiminnik,
1) inuit peqqissusaannut ulorianartorsiortitsilersinnaasumik, 
2) inuussutissanik nioqqutissat katitigaanerannik allannguinermik akuerineqarsinnaanngitsumik pissutaasumik, imaluunniit 
3) inuussutissanik nioqqutissat mamassutsinik tipinillu tunniussisinnaanerisa annikillisinneqarnerannik pissutaasumik
 annertussusilinnik tuniluussuisinnaanatik.



Inuussutissanik nioqqutissanut attuumasartut materiale-nut maleruagassat, assersuutigalugu materiale-niit aamma pequttaniit stof-finik kemisk-iusunik, inuussutissanik nioqqutissanut ajoqusiisinnaasumik annertussusilinnik tunillaattoqannginnissaanik qulakkeerissapput. Tassa imaappoq, inuussutissanik nioqqutissanik peqqissutsimut ajoqusiinermut aallaaviusinnaasunik imaluunniit inuussutissanik nioqqutissat pitsaassusiinik annikillisitsisinnaasunik stof-finik kemisk-iusunik imaluunniit sananeqaatinik tuniluuttoqassanngilaq. Tamatuma saniatigut inuussutissanik nioqqutissanut attuumasartut materiale-niit inuussutissanik nioqqutissanut qalipaatinik, tipinik imaluunniit mamassutsinik, tuniluuttoqaqqusaanngilaq.
Tamanna  qulakkeerniarlugu, inuussutissanik nioqqutissanut attuumasartut materiale-t sanaartuinermi ileqqunut pitsaasunut piumasaqaatit naapertorlugit sanaartorneqartassapput. Inuussutissanik nioqqutissanut attuumasartunik materiale-nik immini sanaartuinermi aammalu naammasseriikkanik inuussutissanik nioqqutissanut attuumasartunik materiale-nik sanaartuinermi atorneqartartunik tunisassianik akunnermiliuttunik sanaartuinermi piumasaqaatit atuupput. 
Taamaattumik Kalaallit Nunaanni inuussutissanik nioqqutissanut attuumasartunik materiale-nik pilerisaarusiornermi, imaalillugit materiale-t aamma pequtit atuinermi pissutsini nalinginnaasuni imaluunniit naatsorsoruminaatsuni assersuutigalugu inuussutissanik nioqqutissanut stof-finik kemisk-iusunik ima annertussusilinnik 
1) inuit peqqissusaannut ulorianartorsiortitsilersinnaasumik, 
2) inuussutissanik nioqqutissat katitigaanerannik allannguinermik akuerineqarsinnaanngitsumik pissutaasumik, imaluunniit 
3) inuussutissanik nioqqutissat mamassutsinik tipinillu tunniussisinnaanerisa annikillisinneqarnerannik pissutaasumik, 
tuniluussinngitsumik materiale-t sanaartugaassapput.
Sanaartuinermut ileqqut pitsaasut naapertorlugit, inuussutissanik nioqqutissanut attuumasartut materiale-t sananeqarsimassasut, naapertuutissusermut nalunaarusiami ersissaaq. Tamanna pillugu, ataani immikkoortumi ”Naapertuutissusermut nalunaarusiaq il.il.”-mi annertunerusumik paasissutissaqarpoq.
EU-mi sanaartornermi ileqqut pitsaasut peqqussutikkut (EF) nr. 2023/2006-ikkut, maleruagassiugaapput, tassani qanoq, inuussutissanik nioqqutissanut attuumasartup materiale-p, inuit peqqissusaannut ulorianartorsiortitsinngitsumik sanaartorneqarsinnaanerata, qulakkeerisoqarsinnaaneranik isumassarsiortoqarsinnaalluni. Inuussutissanik nioqqutissanut attuumasartunik materiale-nik sanaartuisut suliffeqarfiit, ilaatigut, tamakkununnga atuuttut maleruagassat naapertorlugit  inuussutissanik nioqqutissanut attuumasartunik materiale-nik sanaartuisarnissaannik qulakkeerisumik, pitsaassutsimik qulakkeerinermut- aamma pitsaassutsimik nakkutilliinermut aaqqissuussinermik (system-imik) pilersitsisassapput ingerlataqartassallutillu. 

[bookmark: _Toc217555497]Aggerfissiorneqarsinnaassuseq
	§ 4. Nakkutilliineq, tunisassiat amigaateqarnerini utertitsisinnaaneq, atuisunut paasissutissiisarneq aammamlu akisussaatitsisariaqarsinnaaneq oqilisarniarlugu, inuussutissanik nioqqutissanut attuumasartut materiale-t passunneqarfiini tamani aggerfissiorneqarsinnaanerat suliffeqarfinni pisortat qulakkiissavaat.
Imm. 2. Atortorissaarutitigut naammassinnissinnaanermik naapertuuttumik eqqarsaatiginnilluni, inuussutissanik nioqqutissanut attuumasartunik materiale-nik nassinneqartuniit suliffeqarfinniit sorlerniit aamma suliffeqarfinnut sorlernoornerinut kinaassusersisinnaanissaannut suliffeqarfiit pisortaat aaqqissuussinernik aamma suleriaatsinik atuutilersitsissapput. Suliffeqarfinnut pisortanit, taakkua noqqaassuteqarneratigut, paasissutissat tamakkua oqartussaasunut atoriaannaatinneqassapput.
 Imm. 3. Nioqqutissatut pilerisaarutigineqartut, inuussutissanik nioqqutissanut attuumasartut materiale-t, meqqilersuinerit imaluunniit attuumassutilimmi allakkiatut uppernarsaasiussaq imaluunniit paasissutissiissut atorlugit aggerfissiorneqarsinnaanermut aaqqissuussisinerit siunertamut naapertuuttut atorlugit suussusersineqarsinnaassapput. 



Inuussutissanik nioqqutissanik suliassaqarfimmi, inuussutissanik nioqqutissanik suliffeqarfiup, niueqatigiinnermi tunumut alloriarnermik ataatsimik inuussutissanik nioqqutissamik aggerfissiuisinnaasarnissaa (inuussutissamik nioqqutissap kimit pisiarineqarsimaneranik allakkiatut uppernarsaasiisarnissaa) aammalu niueqatigiinnermi siumut alloriarnermik ataatsimik inuussutissanik nioqqutissamik aggerfissiuisinnaasarnissaa (inuussutissamik nioqqutissap kimut tunineqarsimaneranik allakkiatut uppernarsaasiisarnissaa) pillugu nalinginnaasumik najoqqutassiaqarpoq. Aammattaaq inuussutissanik nioqqutissanut suliffeqarfiup poortuutissanik aamma atortunik atuineranut Najoqqutassiaq tamanna atuuppoq. Aggerfissiuisinnaanerup qulakkeerneqarnissaa, suliffeqarfiup pisortaata akisussaaffigaa. Suliffeqarfinniit sorlerniit aamma sorlernut inuussuuutissanik nioqqutissanut attuumasartut materiale-t nassiunneqarsimanersut kinaassusersisinnaanissaat periarfissaassaaq, tamatumunngalu paasissutissat noqqaassuteqartoqarneratigut oqartussaasunit pissarsiarineqarsinnaassapput.
Aggerfissiuisinnaanermut siunertaasoq tassaavoq, pinasuartumik poortuutissanik aamma atortunik maleruagassanik naammassinninngitsunik utertitsisinnaanissaq qulakkiissallugu.
Poortuutissanik imaluunniit  inuussutissanik nioqqutissanik immikkoortukkuutaat annertussusissaannik isumasiuutit pillugit piumasaqaatinik aalajangersagaqanngilaq. Kisianni, tamatuminnga pisariaqartitsisoqassappat, immikkoortukkuutaap isumasiuuserneqarnera annertusiartortillugu, inuussutissanik nioqqutissat poortugaasut uterteqquneqartut annertusiartussapput. 
Aggerfissiorneqarsinnaanermik nalunaarusuinermut, qarasaasiakkut atortunik atuinissamut piumasaqaateqanngilaq. Aaqqissuussinernik assaannarsorissanik aammalu nalunaarsuinermut sakkunik piuminartunik atuinikkut aggerfissiuisinnaanermut piumasaqaatinik naammassinnittoqarsinnaavoq.
[bookmark: _Toc217555498]Meqqilersuineq il.il.
	§ 5. Inuussutissanik nioqqutissanut attuumasartunik materiale-nik pilerisaarutit kiisalu meqqilersuineq aamma saqqummiussineq, atuisunik pakasaaniutaassanngilaq.  
[bookmark: _Hlk214537636]Imm. 2. Inuussutissanik nioqqutissanut attuumasartunik materiale-t suli inuussutissanik nioqqutissanut attuussimanngitsut, tulliuttunik 
1) »inuussutissanik nioqqutissanut attuumasussat«-mik allassimanermik imaluunniit atuuffissamik immikkut siunertamut, soorlu kaffemaskine-mut, vin-imut puujaasamut, suppamut qalutaammut imaluunniit ilanngussaq 1-imi allassimasumut ilisarnaammut allassimanermik
2) pisariaqassappat pineqartut inuussutissanik nioqqutissanut attuumasartut materiale-t isumannaatsumik eqqortumillu atorneqarnissaanut malitassamik, immikkut innersuussinermik
3) atermik imaluunniit suliffeqarfiup taaguutaanik aammalu pisuni taakkunani tassunga tuniniaanissamut pilerisaarusiornermut akisussaasuusup nioqquteqartartup, najugaanik imaluunniit malittarisassiatigut angerlarsimaffianik, aamma
4) § 4 naapertorlugu naleqquttumik meqqilersuineq imaluunniit kinaassusersiummik, taamaalillutik taakku pineqartut inuussutissanik nioqqutissanut attuumasartut materiale-t aggerfissiorneqarsinnaanerannik,
ilaqartinneqassapput.
Imm. 3. Taamaattoq imm. 2, nr. 1-imi allassimasut paasissutissat, pequtinut, pissutsiminnik peqquteqartumik erseqqissumik inuussutissanik nioqqutissanut attuumanissamut aalajangigaasunut pinngitsuugassaanngitsutut inissisimanngillat.
Imm. Taakku imm. 2-mi piumasaqaataasut paasissutissat, takoriaannaassapput aamma atuaruminartuullutik piiarneqarsinnaassanatillu.
Imm. 5. Taakku imm. 2-mi piumasaqaataasut paasissutissat, tulliuttuni 
1) allakkiatut uppernarsaatitigut ilaatinneqartuni,
2) allagartaliussani imaluunniit poortuutissani, imaluunniit inuussutissanik nioqqutissanut attuumasartuni materiale-ni namminerni 
takuneqarsinnaassapput.



Inuussutissanik nioqqutissanut attuumasartunik materiale-nik pilerisaarutinut kiisalu meqqilersuinernut aamma saqqummiussinertigut atuisoq pakasarniarneqassanngilaq. Assersuutigalugu inuussutissaqassutsinut imarisat pillugit nassuiaatini imaluunniit stof-fit akugitinneqartut ilaannik aamma poortuutigineqartup piujuartitsinermik paasissutissat pillugit paasissutissiinnginneq tamatumani pineqarpoq. Inuussutissanik nioqqutissanut attuumasartunik materiale-nut paasissutissaqarpat, paasissutissat eqqortuuneri pillugit allakkiatut uppernarsaatissiissuteqassaaq.
Inuussutissanik nioqqutissanut attuumasartut materiale-t tuniniaanissamut pilerisaarusiornermi suli  inuussutissanik nioqqutissanut attuussimanngitsut, paasissutissanik tulliuttunik:
1) »inuussutissanik nioqqutissanut attuumasussat«-mik allassimanermik imaluunniit atuuffissamik immikkut siunertamut, soorlu kaffemaskine-mut, vin-imut puujaasamut, suppamut qalutaammut imaluunniit ilisarnaammut ilaatillugit 
  [image: image]-inik

Taamaattoq pequttanut, pissusaannik peqquteqartumik erseqqissumik inuussutissanik nioqqutissanut attuumanissaannut aalajangigaasunut, assersuutigalugu iganut imaluunniit tiitorfinnut allassimasoqarnissaa piumasaqaataanngilaq.

2) Pisariaqassappat pineqartut inuussutissanik nioqqutissanut attuumasartut materiale-t isumannaatsumik eqqortumillu atorneqarnerini malinneqartussaq immikkut ilitsersuutit (atuinissamut ilitsersuut). Atuinermut ilitsersuut, inuussutissanik nioqqutissanut attuumasartup materiale-p  inuussutissanik nioqqutissanut type-nut tulluassusaa pillugu – pingaartumik inuussutissamik nioqqutissap orsoqassusianut, seernassusianut, tarajoqassusianullu naleqqiullugu – paasissutissanik. Aammattaaq atuinermut ilitsersuut, pisariaqassappat, kissassusermut sorlermut inuussutissanik nioqqutissanut attuumasartup materiale-p tulluassusaa aammalu attuumasimasinnaanerata sivisunerpaaffigisinnaasaa pillugit paasissutissanik imalimmik
Taamaattoq inuussutissanik nioqqutissanut attuumasartut materiale-t type-isa ilaannut materiale-mik imaluunniit pequttamik atuinermut taaguut imaluunniit ilusilersuineq tunniunneqareertarpoq. Assersuutigalugu, inuussutissanik nioqqutissanik type-nik tamanik kissaanissamut atorsinnaasoq naatsorsuutaareermat iganut atuinermut ilitsersuut pisariaqanngilaq. Taanna inuussutissanik nioqqutissanut type-nut sorlernut aammalu kissassusermut aamma piffissamut sorlermut tulluarnersoq taaguut imaluunniit iluseq oqariartuuteqanngippat, inuussutissanik nioqqutissanut attuumasartunut materiale-nut atuinissamut ilitsersuut pisariaqarpoq.

3) Atermik imaluunniit suliffeqarfiup taaguutaanik aammalu pisuni taakkunani tassunga tuniniaanissamut pilerisaarusiornermut akisussaasuusoq nioqquteqartartup, najugaanik imaluunniit malittarisassiatigut angerlarsimaffianik,
4) naleqquttumik meqqilersuineq imaluunniit kinaassusersiummik, taamaalillutik taakku pineqartut inuussutissanik nioqqutissanut attuumasartut materiale-t aggerfissiorneqarsinnaanerannik, 
ilisarnaaserneqarsimassapput.
Paasissutissat tamakku takoriaannaassapput aamma atuaruminartuussallutik piiarneqarsinnaassanatillu. Allakkiatut uppernarsaasiussakkut, allagartaliussatigut imaluunniit poortuutaatigut, imaluunniit inuussutissanik nioqqutissanut attuumasartumi materiale-mi namminermi ilagitinneqartutigut paasissutissat ersissapput.
[bookmark: _Toc217555499]Naapertuutunerinut uppernarsaat il.il. 
	§ 6. Inuussutissanik nioqqutissanut attuumasartut materiale-t Kalaallit Nunaannut eqqunneqarneranni aammalu tuniniarnissaannut pilerisaarutigineqarneranni, allaganngorlugu naapertuuttuunerinut uppernarsaammik ilaqartinneqassapput. Naapertuuttuunerinut uppernarsaat, imm. 2 minillugu ilanngussaq 2-mi aalajangersagaasunik piumasaqaatinik naammassinnissaaq.
Imm. 2. Nunaniit Den Europæiske Union (EU)-miit, inuussutissanik nioqqutissanut attuumasartunik materiale-nik eqqussuinermi, EU-mi inatsisini piumasaqaatinik attuumassutilinnik naammassinnittunik, naapertuuttuunerinut uppernarsaammik ilaqartinneqarsimappata, naapertuuttuunerinut uppernarsaammut piumasaqaatit naammassineqarsimasarput.   
Imm. 3. Naapertuuttuunerinut uppernarsaatit, tunisassiortup imaluunniit eqqussuisartup nittartagaani takussaappata aammalu niueqatit tulliuttut tamatuminnga ilisimatinneqarsimappata, imm. 1-imi aamma 2-mi piumasaqaat, naammassineqarsimasutut isigineqartarpoq.



Naapertuuttuunerinut uppernarsaat, tunisassiortup nakkutilliinermik suliaanik imaqarniliaavoq, maleruagassallu naapertorlugit materiale-t aamma pequttat sanaartugaanerannik ersersitsissalluni. Materiale-mik imaluunniit pequttamik atuinermi killiliinerit, ilaatigut, materiale-t inuussutissanik nioqqutissanut sorlernut atugassaanersut aammalu taakku kissassutsit atorneqarsinnaaffii ersissapput.
Kalaallit Nunaanni inuussutissanik nioqqutissanut attuumasartunik materiale-nik eqqussuinermi aamma tuniniarnissaannut pilerisaarinermi, materiale-t imaluunniit pequttat tamarmik, allakkiamik naapertuutissusermut nalunaarusiamik ilaqartinneqartassapput. Naapertuuttuunerinut uppernarsaat, aallaavittut paasissutissanik tulliuttunik imaqartassaaq: 
1) Naapertuuttuunerinut uppernarsaammik atuutilersitsisup inuussutissanik nioqqutissanut attuumasartunik materiale-nut suliffeqarfiup aqqa aamma najugaa.
2) Materiale-p imaluunniit pequttap suussusaa.
3) Nalunaarusiamut ulluliussaq.
4) Inuussutissanik nioqqutissanut attuumasartoq materiale, sanaartornermi ileqqut pitsaasut naapertorlugit sanaartugaaneranut, allakkiatut uppernarsaasiaq.
5) Materialep imaluunniit pequttap, nalunaarummi matumani piumasaqaatinik attuumassutilinnik naammassinninneranik uppernarsaat.
6) Attuumassuteqassappat, materiale-mik imaluunniit pequttamik atuinermut nassuiaatit, assersuutigalugu:
a) Inuussutissanik nioqqutissiaq(t) sorleq(iit) attuumaffiginissaannik aalajangigaq.
b) Inuussutissanik nioqqutissamik attuumalluni passussineq aamma toqqorsimatitsinermi piffissaq aamma kissassuseq.
EU-mi nunaniit inuussutissanik nioqqutissanut attuumasartunik materiale-nik eqqussuinermi,  EU-mi inatsisini piumasaqaatit attuumassutillit malinnerinik ersersitsisumik allakkiatut naapertuuttuunerinut uppernarsaammik ilaqartinneqarpata, naapertuuttuunerinut  uppernarsaammut piumasaqaatit naammassineqarsimassapput.   
Inuussutissanik nioqqutissanut suliffeqarfimmi atorneqartut,  inuussutissanik nioqqutissanut attuumasartunut materiale-nut naapertuuttuunerinut uppernarsaatit, aallaavittut suliffeqarfimmiitinneqartassapput. Taamaattoq naapertuuttuunerinut uppernarsaat tunisassiortup imaluunniit eqqussuisartup nittartagaaniitinneqarpat aammalu niueqatigisat tulliuttut tamatuminnga ilisimatissimagaanni naammappoq. Naapertuuttuunerinut uppernarsaat, inuussutissanik nioqqutissanut poortoriikkanut nassiuteqataatinneqassasoq, piumasaqaataanngilaq. 

